als_Latn dik_Latn sag_Latn
Gazetarja e Ilva Tare ka të ftuar sot në mbrëmje në emisionin e saj në “Togniht”, liderin historik të PD, Sali Berisha. Çfarë pritet të thotë Berisha sot në emision, është çelësi i zgjidhjes së krizës, pasi nuk ka më dyshim, se për shumçka vendos ai. Në lajmërimin e emisionit që ka hedhur gazetarja në Facebook, një qytetar i drejton një mesazh Berishës, ku i kërkon diçka shumë interesante.
Ja postimi i plotë i qytetarit
Ik, o shoku Sali, ik! Na lër të jetojmë dhe ne pak vite demokraci
I dashur shoku Sali!
Ju drejtohem ju me “shoku” sepse ju jeni rritur dhe formuar në shkollat komuniste dhe deri në vitin 1990 ju ishit “shoku Sali”. Unë që po ju shkruaj, ju them se fëmijërinë time ma rrënoi sistemi komunist. Unë nuk kisha një fëmijëri si bashkëmoshatarët e mi në Europë dhe për këtë unë fajsoj Enverin. Por, një dritë jeshile u ndez në vitin 1990 nga slogani studentor “E duam Shqipërinë si gjithë Europa” që ti, shoku Sali e përvetsove. Por duke shpresuar që ti të ndërtoje Shqipërinë si Europa dhe për fatin tim të keq, në kulmin e adoleshencës, kur unë ëndërroja të jetoja si europian, ju nuk më lejuat! Ju lejuat firmat piramidale dhe ju rrëmbyet “në mënyrë demokratike” pasurinë shqiptarëve, ashtu si Enveri u mori çdo gjë gjyshërve të mi! Por ju nuk u mjaftuat me kaq! Ju u bëtë thirrje shqiptarëve: “Shqiptarë, rrëmbeni armët” dhe më detyruat të përjetoj ferrin e vitit 1997! Ëndërroja që dhe unë të kisha një jetë si europianët, por ju më detyruat të emigroj dhe rininë time ta jetoja si emigrant ilegal, të jetoja si në një pishinë të mbushur me shampanjë, por që e drejta ime ishte të notoja për të mbijetuar dhe aspak të mos pija! Ndërsa sot, pas 25 vitesh, nuk jam më fëmijë! Unë jam bërë burrë dhe jam kthyer në vendlindje. Por ç’të shoh! Të gjej përsëri ty, o shoku Sali, me sloganin “Ta fusim Shqipërinë në Europë” dhe me thirrjet “Shqiptarë, rrëmbeni armët”!
I dashur shoku Sali,
Nëse Enveri u mori jetën gjyshërve dhe prindërve të mi, ti o shoku Sali, ia more jetën brezit tim dhe kërkon t’u marrësh jetën dhe fëmijëve të mi! Ik, o shoku Sali, ik! Na lër të jetojmë dhe ne pak vite demokraci!
/dritare.net
als_Latn als_Latn als_Latn als_Latn als_Latn als_Latn als_Latn taq_Latn